b'\n_START_ARTICLE_\nDanielle Panabaker\n_START_SECTION_\nZgodnje \xc5\xbeivljenje in za\xc4\x8detki kariere\n_START_PARAGRAPH_\nDanielle Nicole Panabaker se je rodila 19. septembra 1987 v Augusti, Georgia, Zdru\xc5\xbeene dr\xc5\xbeave Amerike, kot h\xc4\x8di Donne in Harolda Panabakerja. Ima mlaj\xc5\xa1o sestro po imenu Kay, ki je tudi igralka. Da bi rada postala igralka, je odkrila na poletnem taboru, kjer je sodelovala pri raznih igrah in podobno, tako se je pri dvanajstih prvi\xc4\x8d pojavila na odru, v gledali\xc5\xa1\xc4\x8du, kasneje pa za\xc4\x8dne hoditi na avdicije za razne reklame. Ko se je skupaj z dru\xc5\xbeino preselila in Auguste v Naperville, Illinois, se je za\xc4\x8dela \xc5\xa1olati na \xc5\xa1oli Crone Middle School in kasneje na \xc5\xa1oli Valley High School v Napervillu, kjer je bila tudi govornica. \xc5\xa0olanje je dokon\xc4\x8dala v starosti \xc5\xa1tirinajst let. Kasneje se je Danielle Panabaker odlo\xc4\x8dila, da si \xc5\xbeeli ustvariti igralsko kariero in se tako preselila v Los Angeles, Kalifornija. Leta 2006 se je pri\xc4\x8dela \xc5\xa1olati na Univerzi Kalifornije, Los Angeles, kjer je \xc5\xa1olanje dokon\xc4\x8dala junija 2007.\n_START_SECTION_\nKariera\n_START_PARAGRAPH_\nDanielle Panabaker je s svojo igralsko kariero za\xc4\x8dela v starosti dvanajst let, ko je igrala v raznih gledali\xc5\xa1kih igrih in za\xc4\x8dela s snemanjem reklam. Njena prva televizijska vloga je pri\xc5\xa1la na vrsto s televizijsko serijo Varuh (za katero je dobila nagrado Young Artist Award), temu pa so sledili nastopi v televizijskih serijah, kot so Glavca, Zakon in red: enota za posebne primere, Jasnovidka in \xc5\xbdivljenje na pla\xc5\xbei ter Disney film Zvezdnik v mestecu. Pojavila se je tudi v televizijskem filmu v produkciji podjetja Lifetime Television, \xc5\xbdenska vzgoja (v nadaljevanju filma, \xc5\xbdivljenjska zgodba: \xc5\xa0e malo \xc5\xbeenske vzgoje, Danielle Panabaker ni igrala in nadomestila jo je igralka Chelsea Hobbs), kasneje pa je poleg Jane Krakowski igrala \xc5\xa1e v filmu Mama pri \xc5\xa1estnajstih, kjer je dobila glavno vlogo. Dobila je tudi vlogo v miniseriji Empire Falls. Medtem je v gledali\xc5\xa1\xc4\x8du odigrala ve\xc4\x8d razli\xc4\x8dnih vlog, ve\xc4\x8dinoma v muzikalih, kot so West Side Story, Pippin, Once Upon A Time, in Beauty Lou and the Country Beast. Leta 2005 se je pojavila v filmih, kot so Sky High: \xc5\xa0ola za junake in Moji, tvoji, najini. Njena naslednja velika vloga je bila vloga v filmu Home of the Giants poleg Ryana Merrimana in Haleyja Joela Osmenta. Imela je tudi stransko vlogo v filmu Gospod Brooks ob Kevinu Costnerju in Demi Moore. V Disney filmu z naslovom Read It and Weep je igrala\xc2\xa0\xc2\xbbIs\xc2\xab, nadomestno verzijo Jamie, ki jo je igrala njena sestra, Kay Panabaker. Kot Julie Stark, h\xc4\x8di glavnega lika, se je pojavila v CBS-jevi televizijski drami Shark. V seriji se je redno pojavljala kar dve leti. Danielle Panabaker je imela glavno vlogo, vlogo Jenne v filmu Petek 13., poleg igralca Jareda Padaleckija._NEWLINE_Njene prihajajo\xc4\x8de vloge bodo vloga Jennifer Tilly v filmu Renaissance Girl, vloga Becce v filmu The Crazies in vloga Sarah v filmu The Ward, v vseh pa jo bomo lahko videli \xc5\xa1e letos (2010).\n_START_SECTION_\nZasebno \xc5\xbeivljenje\n_START_PARAGRAPH_\nDanielle Panabaker se je \xc5\xa1olala na kolid\xc5\xbeu Glendale Community College, kjer je \xc5\xa1tudirala igranje._NEWLINE_Doma ima jork\xc5\xa1irskega terierja po imenu Peanut._NEWLINE_Za svoje vzornike je ozna\xc4\x8dila igralce Julio Roberts, Nicole Kidman, Paula Newmana, Rachel McAdams, Susan Sarandon, Natalie Portman, Ryana Goslinga, Jeno Malone, Eda Harrisa, Williama Fichtnerja, Hugha Granta in Diane Lane, je pa tudi zelo dobra prijateljica z igralcema Zacom Efronom in Brendo Song.'